O femeie din Cluj care a plecat de acasă doar în rochie și șosete a fost găsită după o noapte de căutări. Ea nu a putut explica gestul
O femeie de 39 de ani din județul Cluj, care a plecat de acasă spre o zonă împădurită, pentru a ajunge la o mănăstire, a fost căutată aproape toată noaptea de vineri spre sâmbătă, de circa 100 de persoane - polițiști, jandarmi, salvamontiști și voluntari. Femeia era îmbrăcată doar cu o rochie și șosete în picioare când a plecat de acasă. Ea a fost găsită în condiții bune de sănătate, dar nu a putut explica de ce a plecat.